Marek Tamm

**Marek Tamm** (sündinud 4. novembril 1973) on eesti ajaloolane (medievist), kultuuriteadlane, kirjastaja, toimetaja ja humanitaarteaduste populariseerija. Ta on alates 2021. aastast Eesti Teaduste Akadeemia liige ja 2024. aastast selle asepresident.

## Haridus
Keskkoolis prantsuse keele selgeks õppinud Tamme ajaloohuvi äratasid Annaalide koolkonna autorid Georges Duby ja Jacques Le Goff. Autoritest mõjutatuna astus Tamm Tartu Ülikooli ajaloo eriala (kõrvaleriala semiootika) bakalaureuseastmesse ja lõpetas selle 1998. aastal. 1999. aastal sai ta Pariisi õppe- ja teaduskeskusest École des hautes études en sciences sociales magistrikraadi keskaja uuringutes. Tema magistritöö juhendaja oli Jean-Claude Schmitt. Aastatel 1999–2006 oli ta selle õppeasutuse doktorant ja 2000–2006 Tartu Ülikooli doktorant. 2009. aasta 15. septembril kaitses ta Tallinna Ülikooli ajaloo instituudis ajaloo alal doktoritöö "Inventing Livonia: Religious and Geographical Representations of the Eastern Baltic Region in Early Thirteenth Century" (juhendaja Jüri Kivimäe).

## Teadustöö
Tema teadustöö uurimisvaldkonnad on Eesti varasem ajalugu (12.–14. sajand), keskaja Euroopa kultuurilugu (12.–14. sajand), kultuurimälu uuringud, ajalooteooria ja ajalookirjutuse ajalugu.

Aastatel 1997–2007 ilmus Varraku kirjastuses tema toimetatud raamatusari "Ajalugu. Sotsiaalteadused".

Marek Tamm on õpetanud Eesti Humanitaarinstituudis ja seejärel Tallinna Ülikoolis alates 1997. aastast. Alates 2015. aasta 1. septembrist on ta Tallinna Ülikooli humanitaarteaduste instituudi korraline kultuuriajaloo professor. Aastatel 2010–2020 oli ta poole kohaga Tallinna Ülikooli ajaloo, arheoloogia ja kunstiajaloo keskuse vanemteadur. 2015. aasta märtsist maini oli ta külalisteadur Londoni Ülikooli kolledžis (UCL), täpsemalt koolis nimega School of Slavonic and East European Studies. 2015. aasta augustist detsembrini oli ta Kone Foundationi teadur koolis nimega Helsinki Collegium for Advanced Studies. 2016. aasta septembrist detsembrini oli ta külalisteadur uuringufondis nimega Centre for Advanced Study at the Norwegian Academy of Science and Letters. 2023. aasta oktoobrist novembrini oli ta külalisteadur Stanfordi Ülikoolis.

Marek Tamm on 1999. aastast kirjastuse Varrak teadustoimetaja, 2000. aastast ajakirja Vikerkaar toimetaja, 2017. aastast ajakirja Journal of the Philosophy of History toimetaja ja 2020. aastast ajakirja Acta Historica Tallinnensia peatoimetaja.

Marek Tamm oli 2014–2018 Eesti Teadusagentuuri hindamisnõukogu liige ning 2015–2018 selle aseesimees. Alates 2015. aastast on ta Tallinna Ülikooli kultuuridevaheliste uuringute tippkeskuse juhataja. Alates 2021. aasta oktoobrist on ta Teadus- ja Arendusnõukogu liige. Marek Tamm on 2020. aastast Tallinna Ülikooli nõukogu liige.

2021. aasta detsembris valiti Marek Tamm Eesti Teaduste Akadeemia liikmeks kultuuriajaloo erialal. Ta kuulub akadeemias humanitaar- ja sotsiaalteaduste osakonda, ta on akadeemia kirjastusnõukogu ja hariduskomisjoni liige. 2024. aasta 4. detsembril valiti ta Eesti Teaduste Akadeemia asepresidendiks.

## Tunnustus
* 2012 – Eesti Kultuurkapitali kirjanduse sihtkapitali aastapreemia ("Monumentaalne ajalugu")
* 2014 – Akadeemiliste Palmiokste ordeni rüütlijärk
* 2014 – Tallinna Ülikooli kirjandusauhind ("Keskaja kirjanduse antoloogia I", koostaja)
* 2019 – Tallinna Ülikooli teenetemärk
* 2023 – Academia Europaea liige

## Teadusartiklid ja raamatud
*Les miracles en Livonie et en Estonie à l'époque de la christianisation (fin XIIème–début XIIIème siècle). – Jüri Kivimäe, Juhan Kreem (toim). – *Quotidianum Estonicum: Aspects of Daily Life in Medieval Estonia*, Krems 1996, lk 29–78. 
**Imeteod ristiusustamisaegsel Liivi- ja Eestimaal: XII sajandi lõpp – XIII sajandi algus*, Tallinn: Tallinna Linnaarhiiv 1996.
*Culture ecclésiastique et culture folklorique dans la Livonie médiévale: échos des *exempla* dans les contes populaires estoniens. – *[[Études finno-ougriennes]]*, 1996, kd 28, lk 18–46.
*Exempla and folklore: popular preaching in medieval Estonia and Finland. – *Studies in Folklore and Popular Religion* = *[[Töid folkloori ja rahvausundi alalt]]*, 1999, lk 169–183.
*Pühakud ja seestunud. Eksortsismiriitused keskaegses Euroopas (11.–13. sajand). – *Sator 2. Artikleid usundi- ja kombeloost*, 2000, kd 2, lk 71–87. Veebiversioonid
*Millal jõudsid dominikaanid Tallinna? – *[[Tuna]]*, 2001, nr 2, lk 13–23.
*"Kuidas kirjutatakse ajalugu: Intervjuuraamat." Tallinn: Varrak 2007, ISBN 9789985314371
*"Monumentaalne konflikt. Mälu poliitika ja identiteet tänapäeva Eestis." Tallinn: Varrak, 2008. Kaastoimetanud Pille Petersoo. 
*"Humanitaarteaduste metodoloogia: uusi väljavaateid." Tallinn: Tallinna Ülikooli Kirjastus, 2011. Koostanud ja toimetanud Marek Tamm. 
*"Crusading and Chronicle Writing on the Medieval Baltic Frontier: A Companion to the Chronicle of Henry of Livonia." Farnham: Ashgate Publishing, 2011. Kaastoimetanud Linda Kaljundi ja Carsten Selch Jensen.
*"Monumentaalne ajalugu. Esseid Eesti ajalookultuurist." Loomingu Raamatukogu 28–30, 2012.
*"Keskaja kirjanduse antoloogia. Kd. 1: Ladinakeelne kirjandus." Tallinn: Varrak, 2013. Koostanud ja toimetanud Marek Tamm.
*"Hiiglaste õlgadel: Intellektuaalsed portreed." Tallinn: Eesti Keele Sihtasutus, 2014.
**Afterlife of Events: Perspectives of Mnemohistory*. Houndmills, Basingstoke: Palgrave Macmillan, 2015. Koostanud ja toimetanud Marek Tamm.
*Eesti teooria – *[[Akadeemia (ajakiri)|Akadeemia]]*, 2015, nr 4, lk 579–624. Kaasautor Kalevi Kull.
*"Kuidas uurida kultuuri? Kultuuriteaduste metodoloogia." Tallinn: Tallinna Ülikooli Kirjastus, 2016. Koostanud ja toimetanud Marek Tamm.
*"Debating New Approaches to History" (koos Peter Burke'iga), London: Bloomsbury Academic, 2018. Koostanud ja toimetanud Marek Tamm.
*"Rethinking Historical Time: New  Approaches to Presentism" (koos Laurent Olivier'ga), London: Bloomsbury Academic, 2019. Koostanud ja toimetanud Marek Tamm.
*"Juri Lotman – Culture, Memory and History: Essays in Cultural Semiotics" Cham: Palgrave Macmillan, 2019. Koostanud ja toimetanud Marek Tamm.
*"Making Livonia: Actors and Networks in the Medieval and Early Moden Baltic Sea Region" (koos Anu Männiga), London and New York: Routledge, 2020. Koostanud ja toimetanud Marek Tamm.
*"Cultural History of Memory in the Early Modern Age" (koos Alessandro Arcangeli'ga), London: Bloomsbury Academic, 2020. Koostanud ja toimetanud Marek Tamm.
*"The Companion to Juri Lotman: A Semiotic Theory of Culture" (koos Peeter Toropiga), London: Bloomsbury Academic 2022. Koostanud ja toimetanud Marek Tamm.
*"Inimolu viletsusest", Tallinn: Tallinna Ülikooli kirjastus 2022. Marek Tamme saatesõna.
*"The Fabric of Historical Time" (kaasautor Zoltán Boldizsár Simon), Cambridge: Cambridge University Press, 2023.

## Viited

## Kirjandus
*Linda Kaljundi. Teadmisjanuline "siil" Eesti Ekspress, 5. juuli 2007
*Valle-Sten Maiste. Rohkem ajalugusid (intervjuu Marek Tammega) Sirp, 22. juuni 2007
*Rein Veidemann. Marek Tamm kirjutas doktoritöö «Liivimaa leiutamisest» Eesti Päevaleht, 17. september 2009
*Heili Sibrits. Kultuuri on meil üha rohkem, ent selle mõtestamist aina vähem (Intervjuu Marek Tammega) Postimees, 2. jaanuar 2017

## Välislingid

* 
* Marek Tamm Eesti Teaduste Akadeemia kodulehel